[{"text_idx": "#000001", "text": "Pa adnoddau sydd ar gael i helpu?\nSut i gadw'n gorfforol egni\u0308ol yn y cartref ac yn agos ato\nPam mae cadw'n egni\u0308ol yn bwysig?"}, {"text_idx": "#000002", "text": "Mae'r argyfwng COVID19 yn golygu ein bod yn aros yn ein cartrefi ac yn agos at ein cartrefi yn fwy nag ar unrhyw adeg arall yn ein hanes - ond mae llawer o bobl yn dod o hyd i ffyrdd y gallant gael gwared ar effeithiau bod dan do yn rhy hir. Gall hyn helpu p'un a ydych chi ddim fel arfer yn meddwl gormod am weithgarwch corfforol neu yn gyfarwydd a\u0302 chymryd rhan mewn chwaraeon neu ymarfer corff yn rheolaidd."}, {"text_idx": "#000003", "text": "Mae cadw'n egni\u0308ol, beth bynnag yw eich oedran neu'ch gallu, yn dod a\u0302 buddiannau gwirioneddol i'ch iechyd corfforol a'ch llesiant meddyliol.\nGall cadw'n egni\u0308ol olygu bod yn egni\u0308ol yn eich cartref a'ch gardd: gwneud swyddi a thasgau yn y cartref, chwarae gemau gyda'ch plant neu roi cynnig ar raglen ymarfer corff strwythuredig sy'n addas i chi.\nGall cadw'n egni\u0308ol olygu defnyddio'r amser ymarfer corff dyddiol yn yr awyr agored y mae canllawiau'r Llywodraeth yn ei ganiata\u0301u, i fynd am dro, rhedeg neu feicio, gan gofio gwneud hyn yn agos at eich cartref a phan allwch fod yn siw\u0302r o ddilyn y rheolau cadw pellter cymdeithasol, i'ch cadw chi ac eraill yn ddiogel."}, {"text_idx": "#000004", "text": "Fe gewch offer, cyngor a syniadau isod i'ch helpu i'ch cadw chi a'ch teulu i symud, beth bynnag yw eich oedran neu'ch gallu. Rydym yn awyddus i glywed sut hwyl a gewch arni ac i chi rannu eich profiad a'ch cyngor ag eraill sy'n defnyddio'r wefan hon."}, {"text_idx": "#000005", "text": "Yn ystod yr argyfwng COVID19, mae tarfu ar ein trefn arferol ac mae llawer o bobl yn chwilio am ffyrdd y gallant ymarfer corff a chadw i symud, y tu mewn i'n cartrefi ac yn agos at ein cartrefi."}, {"text_idx": "#000006", "text": "Mae Llywodraeth y DU wedi cydnabod mor bwysig yw ymarfer corff bob dydd, gan ei gynnwys fel un o'r rhesymau y gallwn adael ein cartrefi, i sicrhau ein hiechyd corfforol a meddyliol."}, {"text_idx": "#000007", "text": "Mae llawer o adnoddau ar-lein am ddim i'ch helpu i fod yn egni\u0308ol a chadw'n heini ar yr adeg hon. Byddwn yn eich cysylltu a\u0302 gwefannau sydd wedi casglu'r dulliau gorau a mwyaf diogel sydd am ddim i chi eu defnyddio."}]